በርካታ ክለቦች “ዓመቱን ሙሉ ስንወዳደር ከርመን ከስታዲየም መግቢያ ቲኬት የምናገኘው ገቢ እዚህ ግባ የሚባል አይደለም” እያሉ ቅሬታ የሚያሰሙበት የስታዲየም ገቢ ለፌዴሬሽኑ ግን ጠንካራ የፋይናንስ ምጭ ሆኖ በሪፖርቱ ቀርቧል። የኢትዮጵያ እግር ኳስ ፌዴሬሽን በአዲስ አበባ ስታዲየም ከሚካሄዱ ጨዋታዎች ከሚገኝ የስታዲየም ገቢ ውስጥ 32 ከመቶ ብቻ የሚቆርጥ ቢሆንም በኦዲት ሪፖርቱ የቀረበው ግን በዓመት ውስጥ ከስታዲየም መግቢያ ቲኬት ሽያጭ ያገኘው ገንዘብ ብዛት 13.5 ሚሊዮን ብር ነው። ከዚህ ውስጥ የኢትዮጵያ ብሔራዊ ቡድን ከናይጀሪያ ጋር ለዓለም ዋንጫ ማጣሪያ እና ከሩዋንዳ ጋር ደግሞ ለቻን ዋንጫ ማጣሪያ ሲጫወት ያገኘው ገቢ ሙሉ በሙሉ የግሉ መሆኑ ገቢውን ከፍ እንዳደረገለት ይታሰባል።
